Ο **Φιορίν Ντουρμισάι** (14 Νοεμβρίου 1996, Αυλώνας) είναι επαγγελματίας ποδοσφαιριστής, ο οποίος αγωνίζεται ως επιθετικός για τον ΟΦΗ, ενώ κλήθηκε με τη φανέλα της Ελλάδας ως διεθνής το 2019.

Σταδιοδρομία σε συλλόγους
-------------------------

### Δ.Α.Ν.Σ. Δωριεύς

Ο Ντουρμισάι ήρθε στην Ελλάδα σε ηλικία 5 ετών, ήταν η πρώτη ομάδα όπου ξεκίνησε το ποδόσφαιρο από τις Ακαδημίες του συλλόγου.

### Α. Σ. Ρόδος

Διακρίνοντας αμέσως το ταλέντο του συνέχισε στον Α.Σ. Ρόδος (2006-2009).

### Πανιώνιος

Ο Πανιώνιος συγκέντρωσε πληροφορίες για τον νεαρό, τότε, επιθετικό, με αποτέλεσμα να μετακομίσει σε ηλικία 13 ετών στην ομάδα της Νέας Σμύρνης. Η προαγωγή του στην πρώτη ομάδα του Πανιωνίου έγινε τη σεζόν 2014-2015, οπότε και πραγματοποίησε 2 εμφανίσεις με τους κυανέρυθρους στο ελληνικό πρωτάθλημα και 1 στο κύπελλο Ελλάδος. Το επίσημο ντεμπούτο με την πρώτη ομάδα πραγματοποιήθηκε στις 29 Οκτωβρίου 2014, στην εκτός έδρας αναμέτρηση με τον Ολυμπιακό για το κύπελλο Ελλάδος που έληξε 1-1.

#### Καλλιθέα (δανεισμός)

Την ίδια αγωνιστική περίοδο, δόθηκε δανεικός στην Καλλιθέα, όπου σε 20 συμμετοχές, σημείωσε 6 γκολ. Ο Ντουρμισάι επέστρεψε το καλοκαίρι του 2015 στην ομάδα της Νέας Σμύρνης και έκανε προετοιμασία με τους κυανέρυθρους. 

#### Επιστροφή στον Πανιώνιο

Τη νέα χρονιά ξεκίνησε στον Πανιώνιο και πραγματοποίησε δύο συμμετοχές με τη φανέλα του στη Σούπερ Λίγκα. 

#### Καλλιθέα (2ος δανεισμός)

Εν συνεχεία, η διαδρομή της περασμένης σεζόν επαναλήφθηκε και ο Ντουρμισάι φόρεσε ξανά τη φανέλα της Καλλιθέας. Έπαιξε με τη φανέλα της σε 12 αγώνες και σημείωσε 1 γκολ.

#### Λαμία (δανεισμός)

Το καλοκαίρι του 2016, η Λαμία ζήτησε από τον Πανιώνιο τον Ντουρμισάι με τη μορφή δανεισμού και οι κυανέρυθροι απάντησαν καταφατικά. Έτσι ο Αλβανός στράικερ πήγε στη Λαμία για να αγωνιστεί στη Φούτμπολ Λιγκ, σε μια σεζόν που η ομάδα του Μπάμπη Τεννέ κατάφερε να εξασφαλίσει την άνοδο. Ο Ντουρμισάι αγωνίστηκε σε 25 αγώνες για το ελληνικό πρωτάθλημα και 3 για το κύπελλο Ελλάδος σημειώνοντας 8 γκολ.

#### Επιστροφή στον Πανιώνιο

Το καλοκαίρι του 2017 ο Ντουρμισάι επέστρεψε στον Πανιώνιο.

### Ολυμπιακός

Στις 18 Ιουνίου 2019, ο Ολυμπιακός ανακοίνωσε την απόκτηση του, μαζί με τον Ούγκο Κάιπερς.

### Άρης Θεσσαλονίκης

Στις 1 Ιανουαρίου 2020 ανακοινώθηκε από τον Άρη Θεσσαλονίκης ως ελεύθερη μεταγραφή, κάνοντας το ντεμπούτο του ως αλλαγή στις 4 Ιανουαρίου 2020 στο εντός έδρας παιχνίδι με τον Π.Α.Ο.Κ. με τελικό αποτέλεσμα 4-2.

### ΑΕΛ

Το καλοκαίρι του 2020 υπέγραψε ως ελεύθερη μεταγραφή στην ΑΕΛ.

Διεθνής σταδιοδρομία
--------------------

### Εθνική Αλβανίας U21

Ο Ντουρμισάι κλήθηκε από τον προπονητή Αλμπάν Μπούσι για το φιλικό αγώνα εναντίον της Γαλλίας U21 στις 5 Ιουνίου 2017 και στο εναρκτήριο αγώνα των προκριματικών του Πρωταθλήματος ΟΥΕΦΑ 2019 ενάντια στην Εσθονία U21 στις 12 Ιουνίου 2017. Στο εναρκτήριο παιχνίδι των προκριματικών εναντίονς της Εσθονία U21, ο Ντουρμισάι έμεινε στον πάγκο για όλο το ματς. Σκόραρε το πρώτο του διεθνές γκολ με την εθνική Αλβανίας U21 στις 4 Σεπτεμβρίου 2017 εναντίον της Ισλανδίας U21 στο 75ο λεπτό, δίνοντας στην Αλβανία U21 μια εκτός έδρας νίκη με 2-3.

### Εθνική Ελλάδος

Στις αρχές Μαρτίου του 2019, ο προπονητής της Εθνικής Ελλάδος Άγγελος Αναστασιάδης, ήρθε σε επαφή με τον Ντουρμισάι, για να μάθει τις προθέσεις του σχετικά με το αν επιθυμεί να αγωνιστεί στο ελληνικό αντιπροσωπευτικό συγκρότημα, εισπράττοντας τη θετική απάντηση του παίχτη. Στις 24 Μαρτίου του 2019, ο Ντουρμισάι κλήθηκε στην Εθνική Ελλάδος για τον εκτός έδρας αγώνα με τη Βοσνία στις 26 Μαρτίου στο Σαράγεβο, για τη δεύτερη αγωνιστική του 10ου ομίλου των προκριματικών του Euro 2020.

Παραπομπές
----------

1. ↑  «Ντουρμισάι : Αυτός είναι ο νέος μπόμπερ της Πλατείας». *www.to10.gr*. Ανακτήθηκε στις 4 Μαρτίου 2019.
2. ↑  lamianow. «ΠΑΣ Λαμία: Διπλό "χτύπημα" με Τζενάμο-Ντουρμισάι!». *lamianow.gr*. Ανακτήθηκε στις 4 Μαρτίου 2019.
3. ↑  «Αποχαιρέτησε ο Ντουρμισάι!». *lamiaole.gr*. Αρχειοθετήθηκε από το πρωτότυπο στις 8 Ιουνίου 2017. Ανακτήθηκε στις 4 Μαρτίου 2019.
4. ↑  «Η «αποκάλυψη» Ντουρμισάι». *www.gazzetta.gr*. Ανακτήθηκε στις 4 Μαρτίου 2019.
5. ↑  «Ολυμπιακός: Ανακοίνωσε ταυτόχρονα Ντουρμισάι και Κάιπερς». *www.newsbeast.gr*. 18 Ιουνίου 2019.
6. ↑  Alban Bushi shpall listën e U21 për Francën dhe Estoninë Αρχειοθετήθηκε 2017-07-05 στο Wayback Machine. FSHF.org
7. ↑  Under-21 - Albania-Estonia UEFA.com
8. ↑  «Under-21 - Iceland-Albania - Line-ups». *UEFA.com*. UEFA. Ανακτήθηκε στις 4 Σεπτεμβρίου 2017.
9. ↑  ««Παίζει» για Εθνική Ελλάδας ο Ντουρμισάι». *sport-fm.gr*. Ανακτήθηκε στις 24 Μαρτίου 2019.
10. ↑  «Κάλεσε Ντουρμισάι στην Εθνική Ελλάδας ο Αναστασιάδης!». *www.gazzetta.gr*. Ανακτήθηκε στις 24 Μαρτίου 2019.